LŽŪMPRIS duomenimis, praėjusiais metais Lietuvos įmonėse buvo paskersta 57,80 mln. paukščių ir pagaminta 108,99 tūkst. t paukštienos skerdenų. Paukščių skerdimų skaičius 2018 m., palyginti su 2017 m., sumažėjo 1,7 proc. Šį sumažėjimą nulėmė tai, kad daugelis įmonių pardavė dedekles vištas skerdimui į Lenkiją bei Latviją. Lietuvos statistikos departamento duomenimis, 2018 m. sausio–lapkričio mėn. buvo eksportuota 1,82 mln. vištų – 3,3 karto daugiau nei tuo pačiu praėjusių metų laikotarpiu. Viščiukų broilerių skerdimai analizuojamu laikotarpiu sudarė 56,83 tūkst. – 3,9 proc. daugiau nei 2007 m. Kalakutų skerdimai sudarė 566,47 tūkst. vnt. ir, palyginti su 2007 m., padidėjo 10,3 proc.  
Paukštienos gamyba skerdenų svoriu analizuojamu laikotarpiu padidėjo 1,8 proc. Iš to skaičiaus broilerių mėsos buvo pagaminta 102,79 tūkst. t, arba 8,5 proc. daugiau, o kalakutienos – 5 323,67 t, arba 0,2 proc. daugiau nei prieš metus.

Šaltinis ŽŪIKVC(LŽŪMPRIS)  
Parengė A. Kairytė, tel. (8 37) 39 78 02

[2019-02-25](https://www.vic.lt/zumpris/2019/02/25/2018-m-lietuvoje-sumazejo-pauksciu-skerdimai-ir-paukstienos-gamyba-taciau-broileriu-mesos-ir-kalakutienos-pagaminta-daugiau/)

[Paukštienos sektoriaus vidaus rinkos apžvalgos](https://www.vic.lt/zumpris/category/paukstienos-sektorius/paukstienos-sektoriausvidaus-rinkos-apzvalgos/)